Women’s Land Army

Women's Land Army var en frivillig organisasjon for kvinner i Storbritannia under første og andre  verdenskrig. Organisasjonen hadde som formål å bidra til å skaffe arbeidskraft til industri og jordbruk som en del av krigsinnsatsen.


== Bakgrunn ==
Under første verdenskrig ble en frivillig organisasjon dannet i Storbritannia, Women’s Land Army. Den var operativ mellom 1917 og 1919. I mellomkrigstiden var det ikke et behov for organisasjonen. Rett før starten på den andre verdenskrig, 1. juni 1939, ble organisasjonen startet opp igjen. Antall frivillige som jobbet på gårder under den første verdenskrig var 250 000 – 260 000. Av de som jobbet under organisasjonen Women’s Land Army var det ca 23 000 kvinner.

We have to make a huge expansion, especially of those capable of performing skilled or semi-skilled operations.  (…) Millions of new workers will be needed, and more than a million women must come boldly forward into our war industries – into the shell plants, the munition works, and into the aircraft factories. Without this expansion of labour and without allowing the women of Britain to enter the struggle as they desire to do, we should fail utterly to bear our fair share of the burden which Britain and France have assumed.

I Storbritannia under den andre verdenskrig var behovet for arbeidskraft stort. Dette betydde at kvinner i likhet med menn måtte komme ut i arbeid. Tidligere var kvinnens rolle primært å passe på barn og ta seg av andre oppgaver i hjemmet. Storbritannias statsminister Winston Churchill gjorde sa i sin tale 27. januar 1940 at behovet for arbeidskraft var så stort at kvinnene ble oppfordret til å delta aktivt i den britiske krigsindustrien.


== Woman's Land Army ==
Inspirasjonen bak Woman’s Land Army var mobiliseringen av organisasjonen The British Land Army som på lokalt nivå var initiativtakere og drev ulike typer av frivillig arbeid. Et fenomen på landsbygdene i Storbritannia var det økende behovet kvinner hadde for å gi sitt bidrag til krigen. Nasjonalfølelsen og tilhørigheten til nasjonen ble drivkraften bak opprettelsen av organisasjonen Woman’s Land Army. Kvinnene som var med i organisasjonen ble ofte kalt Land Girls; ”kvinnene som jobbet på landet”. Dette markerte en ny start for kvinnene som bidragsyter i krigen.Vest i Yorkshire finner man steder som Bradford, dette området besto både av jordbrukere og av industriarbeidere. Etter andre verdenskrig ble det fastslått at Bradford i Storbritannia var en av stedene som ikke ble berørt av krigen. Det vil si at industrien blomstret samtidig som gårdene fortsatte å fungere på tross av krigens ødeleggelser andre steder i Storbritannia. 
Woman’s Land Army gjorde det mulig for kvinner å hjelpe til på gårder rundt omkring der de bodde. En tredjedel av kvinnene kom fra London eller fra industribyene i Nord-England, blant annet Bradford i vest Yorkshire. Dette var på grunn av det store antall menn som var sendt ut i krig og behovet for arbeidskraft var stort. Gårdene valgte selv om de ønsket å motta hjelp fra organisasjonen.Organisasjonen lå under det britiske Landbruksdepartementet. Departementet beskrev organisasjonen som en arbeidskraft bestående av kvinner som er klare for å påta seg gårdsarbeid. Formålet med organisasjonen var at den skulle rekruttere, utruste og gi fullt arbeid til kvinner mellom 18 og 40 år i Storbritannia.Det anslås at organisasjonen i 1944 hadde over 80 000 medlemmer. Woman’s Land Army ble oppløst 21. oktober 1949. Det frivillige arbeidet til Woman’s Land Army bestod av oppgaver som dyrestell, såing og høsting av grønnsaker, sette nye avlinger, pløying av åker osv. 
I løpet av andre verdenskrig ble lignende organisasjoner også etablert i USA og Australia.


== I ettertid ==
I 2008 ble 45 000 Land Girls hedret med en æresmedalje for deres deltakelse i krigen.
Innsatsen har blitt emne for filmen The Land Girls (1998), og tv-serien Land Girls (2009–11).


== Bildegalleri ==

		
		
		
		


== Referanser ==


== Eksterne lenker ==
(en) British Women's Land Army – kategori av bilder, video eller lyd på Commons